એક તરફ કૃષિ ઉપજના ભાવો અંગેની ચર્ચા દેશભરમાં ચાલી રહી છે, ત્યારે કૃષિના જ પૂરક અંગ એવા મત્સ્યોદ્યોગ ક્ષેત્રમાં પણ આણંદ જિલ્લાએ શ્વેતક્રાંતિ બાદ નવી ક્રાંતિ લાવવાની પ્રક્રિયામાં પગરણ માંડ્યા છે. જિલ્લાના વહીવટી તંત્ર દ્વારા માછલીઓના ખરીદ વેચાણ અને ઉછેર માટે એક મોબાઇલ એપ્લીકેશન શરૂ કરી છે, જે ગુજરાતમાં સર્વપ્રથમ છે અને તેનો ઉપયોગ પણ સરળતાથી કરી શકાય છે. આણંદ ખાતે રાષ્ટ્રીય મત્સ્ય ખેડૂત દિનની ઉજવણી પ્રસંગે ‘મસ્ત્ય સરલ’ નામની મોબાઇલ એપનો પ્રારંભ કરવામાં આવ્યો છે.